OpenLLM-France/wikimedia huggingface dataset:
# Middendorfita

La middendorfita és un mineral de la classe dels silicats. Rep el nom per A. F. von Middendorf (1815-1894), un científic alemany-rus que va fer els primers estudis mineralògics sobre el massís de Khibini.

## Característiques

La middendorfita és un silicat de fórmula química K₃Na₂Mn₅Si₁₂(O,OH)$_{36}$·2H₂O. Va ser aprovada com a espècie vàlida per l'Associació Mineralògica Internacional l'any 2005. Cristal·litza en el sistema monoclínic. La seva duresa a l'escala de Mohs es troba entre 3 i 3,5. És una espècie relacionada amb la bannisterita, la parsettensita i amb el grup de l'estilpnomelana.
Segons la classificació de Nickel-Strunz, la middendorfita pertany a «09.EJ - Fil·losilicats sense classificar» juntament amb la lourenswalsita.

## Formació i jaciments

Va ser descoberta a la pegmatita Hilairitovoye, situada a la mina d'apatita de Kirovskii, al mont Kukisvumtxorr, una de les muntanyes del massís de Khibini (óblast de Múrmansk, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Middendorfite» (en anglès). Mindat. [Consulta: 8 febrer 2020].
# Étray

Étray és un municipi francès situat al departament del Doubs i a la regió de Borgonya - Franc Comtat. L'any 2007 tenia 178 habitants.

## Demografia
### Població

El 2007 la població de fet d'Étray era de 178 persones. Hi havia 72 famílies de les quals 16 eren unipersonals (8 homes vivint sols i 8 dones vivint soles), 20 parelles sense fills, 32 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 77 habitatges, 71 eren l'habitatge principal de la família, 2 eren segones residències i 4 estaven desocupats. 61 eren cases i 15 eren apartaments. Dels 71 habitatges principals, 48 estaven ocupats pels seus propietaris, 19 estaven llogats i ocupats pels llogaters i 4 estaven cedits a títol gratuït; 6 tenien dues cambres, 9 en tenien tres, 9 en tenien quatre i 47 en tenien cinc o més. 64 habitatges disposaven pel capbaix d'una plaça de pàrquing. A 24 habitatges hi havia un automòbil i a 40 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Étray el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 8 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 8 |
| 8 | 50 a 54 | 8 |
| 4 | 45 a 49 | 4 |
| 4 | 40 a 44 | 0 |
| 4 | 35 a 39 | 8 |
| 8 | 30 a 34 | 8 |
| 16 | 25 a 29 | 8 |
| 0 | 20 a 24 | 4 |
| 4 | 15 a 19 | 0 |
| 4 | 10 a 14 | 8 |
| 12 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 113 persones, 89 eren actives i 24 eren inactives. De les 89 persones actives 86 estaven ocupades (51 homes i 35 dones) i 3 estaven aturades (1 home i 2 dones). De les 24 persones inactives 9 estaven jubilades, 6 estaven estudiant i 9 estaven classificades com a «altres inactius».

### Ingressos

El 2009 a Étray hi havia 71 unitats fiscals que integraven 196,5 persones, la mediana anual d'ingressos fiscals per persona era de 16.912 €.

### Activitats econòmiques

Dels 3 establiments que hi havia el 2007, 1 era d'una empresa de comerç i reparació d'automòbils i 2 d'empreses de serveis.
L'any 2000 a Étray hi havia 11 explotacions agrícoles que ocupaven un total de 496 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Étray a l'INSEE.
* Évolution et structure de la population Fitxa amb el detall de dades d'Étray a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Albertet Cailla

Albertet Cailla (o Calha) (cronologia desconeguda) fou un trobador occità.

## Vida

Es conserva una vida d'Albertet Cailla que diu que era un joglar de l'Albigès; que era home de poc valor però apreciat pels seus veïns i per les dames de l'Albigès. La vida diu també que havia fet una bona canson e fez sirventes ("feu una bona cançó i feu sirventesos") i que no havia sortit mai de la seva contrada. En el cançoner I, hi ha una miniatura que el representa.
D'aquest trobador s'havia dit que era italià, però Giulio Bertoni ho desestimà.

## Obra

La seva obra s'ha perdut. No tenim testimoni de l'única cançó que havia fet segons la vida. Només el sirventès Aras, quan plou e yverna li ha estat atribuït; però els estudiosos el consideren més aviat de Bertran de Preissac (i se'l numera PC 88,1).

## Referències

* ↑ Això deuria semblar estrany al biògraf, ja que hi ha molts trobadors que han viatjat molt.
* ↑ Giulio Bertoni, I trovatori d'Italia, 1974, pp. 137-138
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Albertet Cailla és el número PC 14]
* Guido Favati (editor), Le biografie trovadoriche, testi provenzali dei secc. XIII e XIV, Bologna, Palmaverde, 1961, pàg. 357
* Martí de Riquer, Vidas y retratos de trovadores. Textos y miniaturas del siglo XIII, Barcelona, Círculo de Lectores, 1995 p. 231-232 [Reproducció de la vida, amb traducció a l'espanyol, i miniatura del cançoner I]

## Vegeu també

* Llista de trobadors i trobairitz

## Enllaços externs

* http://troubadours.byu.edu/PC/PC-014/14%20-%20Albertet%20Cailla.htm
# Ajuntament de Sant Cugat Sesgarrigues

L'Ajuntament de Sant Cugat Sesgarrigues és una obra de Sant Cugat Sesgarrigues (Alt Penedès) inclosa a l'Inventari del Patrimoni Arquitectònic de Catalunya.

## Descripció

És un edifici entre mitgeres de planta baixa i pis. La façana presenta una composició simètrica, amb motllures horitzontals i verticals que divideixen la superfície. A l'eix central hi ha la porta d'accés i un balcó de dues portes amb balustrada. Als laterals hi ha sengles finestres, les de la planta baixa destacades per motllures ressaltades i llinda de línia exterior arquejada i les del pis amb llinda convencional i balustrada a la part baixa.
La façana és coronada per una barana tancada reforçada per petites pilastres que segueixen i completen la línia dels emmarcaments de les obertures. A l'eix central, tot coincidint amb la portada i el balcó, hi ha un frontó semicircular amb pilastres adossades i petites pilastres sobre una cornisa que la coronen.

## Referències

* 1 2 «Ajuntament de Sant Cugat Sesgarrigues». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Adama Diakhaby

Adama Diakhaby (Ajaccio, 5 de juliol de 1996) és un futbolista francès que juga com a davanter pel Huddersfield Town de la Championship.
Després d'haver jugat en diversos equips de categories inferiors, Diakhaby va fer el seu debut com a professional en la Ligue 1 el 14 d'agost de 2016, jugant amb l'Stade Rennais en un partit contra l'OGC Nice, quan va entrar com a substitut per Giovanni Sio en el minut 70. Ell va marcar el seu primer gol a la Ligue 1 dues setmanes després en un partit amb un empat 1-1 contra el Montpeller HSC.

## Referències

* ↑ «OGC Nice 1 - 0 Rennes» (en francès), 14-08-2016. [Consulta: 17 agost 2019].
# Adama Coulibaly

Adama Coulibaly (Bamako, 10 de setembre de 1980) és un exfutbolista malià de la dècada de 2000.
Fou internacional amb la selecció de futbol de Mali. Pel que fa a clubs, destacà a Djoliba, RC Lens i AJ Auxerre.

## Referències

* ↑ Adama Coulibaly a National-Football-Teams.com (anglès)
* ↑ Perfil a lfp.fr
# Agatha van der Mijn

Agatha van der Mijn (Amsterdam, 13 de maig de 1700 - Londres, 1776/1796), fou una pintora neerlandesa del segle xviii activa a Londres.

## Biografia

Va ser la germana menor del pintor Herman van der Mijn. El poeta Willem van Swaanenburg (1678 - 1728) va publicar un llibre de poemes Parnas el 1724 on va incloure un poema en honor del seu divuit aniversari, li confessava el seu amor etern per ella i l'esmentava com una «deessa màgica de pintora de flors». Aquest poema demostra que ja estava activa com artista de flors abans de 1718, és possible que acompanyés al seu germà i la seva família juntament amb la d'una alumna Jacoba Maria van Nickelen quan es van traslladar a treballar a Düsseldorf el 1712-1713 sota les ordres de l'elector palatí Johann Wilhelm. La pintora de flors Rachel Ruysch estava també en actiu en Dusseldorf als anys 1712-1716 i l'obra d'Agatha, juntament amb la de Nickelen i la seva neboda Cornelia van der Mijn mostren un estil similar. En 1722 Herman van der Mijn es va traslladar amb la seva família a Londres. Herman va morir un any després que el seu fill Robert es va enfonsar a través del gel en Marylebone el 1740 mentre que patinava sobre el gel.

## Referències

* 1 2 3 Error: hi ha títol o url, però calen tots dos paràmetres.«[{{{url}}} Agatha van der Mijn]» (en neerlandés). RKD. [Consulta: 13 abril 2016].
* ↑ «Mei-zang, Op den 18ste Verjaardag van de Kunst- en Bloem-schilderesse Agatha vander Myn» (en neerlandés). DBNL. [Consulta: 13 abril 2016].
* ↑ «Heromen and Agatha Vandermijn» (en anglés). English Female Artists by Ellen Creathorne Clayton, 1876.
* ↑ Edwards. «Anecdotes of painters who have resided or been born in England : with critical remarks on their productions. (Anecdotes of painting in England), 1808» (en anglés). Walpole, Horace, 1738-1806.
# Tirà d'estendards

El tirà d'estendards (Alectrurus risora) és un ocell passeriforme nadiu de Sud-amèrica. Habita principalment el sud del Paraguai i el nord de l'Argentina, concentrant-se a les províncies de Formosa i Corrientes. En greu reculada per la destrucció del seu hàbitat, és considerat vulnerable per la UICN i consta en l'Apèndix I de CITIS.

## Referències

* ↑ «Tirà d'estendards». Cercaterm. TERMCAT, Centre de Terminologia. Rev. 20/01/2023(català)
# Solanes (Lladurs)

Solanes és una masia situada al municipi de Lladurs a la comarca catalana del Solsonès que ha estat catalogada com a bé cultural d'interès nacional.

## Situació

La masia es troba a l'extrem nord-oest del terme municipal, als vessants meridionals de la serra d'Oliana, elevades sobre el llom muntanyós que es forma entre la rasa de Solanes i el barranc de Coscollola.
S'aixeca damunt del setial del "Castell de Solanes" (segle xi).
Entre el conjunt d'edificacions que conformen la masia cal destacar-ne l'església romànica de Santa Maria de Solanes.

## Referències

* ↑ «Solanes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 juny 2015].

## Enllaços externs

* Ruta per anar-hi
* Fototeca del Solsonès: Article referit a aquesta masia
Viccionari
# Blackle

Blackle és un cercador -les cerques del qual es basen en el motor de Google Custom Search- que té la particularitat de tenir un fons de pantalla uniformement negre, de forma que teòricament estalvia energia, donat que es va suposar en el moment del seu desenvolupament que molts monitors requereixen més energia per tal de mostrar una pantalla en color blanc (o luminosa) que en color negre (o fosca).

## Referències

* ↑ Roberson, Judy Energy Use and Power Levels in New Monitors and Personal Computers Arxivat 2009-02-06 a Wayback Machine., juliol 2002 (anglès)

## Enllaços externs

* Blackles Plana principal Arxivat 2010-04-23 a Wayback Machine.
# Bonifaci de Còrsega

Bonifaci de Còrsega, també esmentat com Bonifaci II de Toscana i Lucca, o de Túscia i Lucca (788-847), va ser marquès de Toscana des 823 a 834/844 i Corsicae Tutor (governador de Còrsega). No se sap l'any de naixement, alguns diuen el 788, altres el 800. El mateix any de la mort no és cert, podria ser el 846 o 847.
Ell era el fill de Bonifaci I de Toscana, i es va convertir en hereu de Toscana i descendent d'una família originària de Baviera. Es va convertir en senyor (comte) de Lucca a la mort del seu pare (5 d'octubre de 823), i a continuació, en prefecte de Còrsega des 828 quan va ocupar l'illa després d'una expedició contra els pirates que infestaven la mar Tirrena. També va ser marquès de Toscana des 823 fins a la seva mort, ampliant el seu domini comtal i el poder a la mateixa Lucca a costa dels bisbes de la ciutat que fins aleshores tenien àmplia jurisdicció. El febrer de 825, a Marengo, l'emperador Lotari I va emetre la Capitula de expeditione Corsicana per a la defensa de l'illa i el 828, Bonifaci va rebre els títols de praefectus i se li va encarregar la protecció de l'illa per part de Lotari, rebent també la llegaduria de l'illa del bisbe de Luni. Al juliol i agost de 828, va dirigir una petita flota a la recerca de pirates sarraïns; en no trobar-ne cap al mar, la flota va aterrar a Sardenya i allà va decidir atacar Àfrica. Va assaltar la costa musulmana entre Utica i Cartago amb èxit. La flota va tornar a Còrsega.
Probablement es va casar amb Berta de la qual es creu que va tenir a Adalbert I de Toscana, que fou també marcgravi o marquès (844-884).
Segons la tradició, l'any 833 va refundar la ciutat romana de Calcosalto a Còrsega per defensar-se dels atacs dels sarraïns, i la ciutat va prendre el nom de Bonifaziu en el seu honor. Va ser habitada per colons van venir principalment de la província toscana de Lucca, que després foren expulsats pels genovesos el 1490.
En la lluita entre Lluís el Pietós i Lotari, el marquès Bonifaci va posar del costat del primer (833) i el 834, junt amb Ratald, bisbe de Verona, i el comte Pipí de Vermandois va alliberar a l'empresonada esposa de Lluís, Judit de Baviera, reclusa al convent-presó de Tortona, i la van escortar a la cort de Lluís a Aquisgrà (Aachen). Bonifaci va passar els anys 836 a 838 a la cort imperial a Alemanya; en ser derrotat Lluís el Pietós i designat Lotari com a rei d'Itàlia, aquest el va privar del seu feu (833-845) que va concedir a Manfridux i després a Aganus o Aganonus. Va passar els últims anys de la seva vida a l'exili a França, a les seves terres de Septimània on fou convidat a participar en el judici de Bernat de Septimània, però va morir abans que es fes.

## Bibliografia

* Wickham, Chris. Early Medieval Italy: Central Power and Local Society 400-1000. MacMillan Press: 1981.
# Boulder (Colorado)

Boulder és una població dels Estats Units a l'estat de Colorado. Segons el cens del 2008 tenia 94.171 habitants.

## Demografia

Segons el cens del 2000, Boulder tenia 94.673 habitants, 39.596 habitatges, i 16.788 famílies. La densitat de població era de 1.499,9 habitants per km².
Dels 39.596 habitatges en un 20% hi vivien nens de menys de 18 anys, en un 33,3% hi vivien parelles casades, en un 6,5% dones solteres, i en un 57,6% no eren unitats familiars. En el 33,7% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,84.
Per edats la població es repartia de la següent manera: un 0% tenia menys de 18 anys, un 25,9% entre 18 i 24, un 33% entre 25 i 44, un 18,4% de 45 a 60 i un 7,8% 65 anys o més.
L'edat mediana era de 29 anys. Per cada 100 dones de 18 o més anys hi havia 107,4 homes.
Entorn del 6,4% de les famílies i el 17,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Fills il·lustres

* Edward Lawrie Tatum (1909 - 1975) biòleg, químic i genetista, Premi Nobel de Medicina o Fisiologia de l'any 1958.

## Vegeu també

* Backflip Studios

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boulder». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Boulder». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
Viccionari
# Michelbach-le-Bas

Michelbach-le-Bas (en alsacià Needermíchelbàch) és un municipi francès, situat a la regió del Gran Est, al departament de l'Alt Rin. L'any 2006 tenia 719 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 251 | 285 | 403 | 583 | 627 | 724 |

## Administració

Llista d'alcaldes :
| Període | Identitat | Partit |
| 1977-2008 | Frédéric Striby | DVD |
| 2008- | Denise Wohlfarth | DVD |
# Michelbouch

Michelbouch (en luxemburguès: Méchelbuch; en alemany: Michelbuch) és una vila de la comuna de Vichten situada al districte de Diekirch del cantó de Redange. Està a uns 24 km de distància de la ciutat de Luxemburg.

## Referències

* ↑ «Michelbouch». [Consulta: 19 octubre 2015].
# Michelangelo Valentini

Michelangelo Valentini (Nàpols, ca. 1720 - Després de 1768) fou un compositor italià.
Va declarar que havia sigut estudiant de Leonardo Leo, encara que aquest fet no s'ha provat. El febrer de 1744 no va aconseguir obtenir el lloc d'organista de la Capella Reial Napolitana. Va debutar l'hivern de 1745 al Teatro Nuovo de Nàpols amb l'opera buffa Il Demetrio. El 1748 va seguir amb la posada en escena de La villana nobile al Teatro dei Fiorentini. No hi ha notícies que ocupés cap càrrec en vida. Se sap però que entre 1753 i 1761, va escriure diverses obres, especialment per a algunes ciutats del nord d'Itàlia (Mòdena, Torí, Milà, etc.).

## Òperes

* Il Demetrio (Antonio Palomba), commedia per musica (1745 Nàpols)
* La villana nobile (Antonio Palomba), commedia per musica (1748 Nàpols)
* La clemenza di Tito (Antonio Palomba), dramma per musica (1753 Bolonya)
* Adriano in Siria (Pietro Metastasio), dramma per musica (carnestoltes 1753 Bolonya)
* Andromaca (Apostolo Zeno, amb addicions d'Antonio Salvi), dramma per musica (1754 Milà)
* Solimano (Giovanni Ambrogio Migliavacca), dramma per musica (1756 Torí)
* La sconfitta di Dario (Carlo Diodato Morbilli), dramma per musica (carnestoltes 1757 Gènova)
* Viriate (basat en llibret de Metastasio), dramma per musica (carnestoltes 1761 Pavia)
# Mind Reader

Mind Reader és una cançó del grup australià de rock alternatiu Silverchair, i es va llançar com a quart senzill del seu cinquè àlbum d'estudi, Young Modern. La cançó està composta pel cantant del grup Daniel Johns amb la col·laboració de Julian Hamilton del grup The Presets. El videoclip fou gravat en un concert a Melbourne de la gira Across the Great Divide Tour.

## Llista de cançons

Promo AUS (ELEVENCDPRO81)
* "Mind Reader"
* "Mind Reader (Live From "Across The Great Divide")"
Senzill iTunes
* "Mind Reader"
* "Mind Reader (Live Video)"
# Mike Phillips

Michael Charles Phillips, més conegut com a Mike Phillips (Akron, Ohio, 24 de març de 1956 - Madisonville, Kentucky, 25 d'abril de 2015), va ser un jugador de bàsquet estatunidenc. Feia 2,08 metres d'alçada, i va destacar com a pivot de gran fortalesa física, capacitat rebotadora i bones mitjanes anotadores.

## Carrera esportiva

Format com a jugador a la Universitat de Kentucky, el 1978 el van triar en el Draft de l'NBA, en tercera ronda (número 45), pels New Jersey Nets. No obstant això, no va arribar a tenir l'oportunitat de jugar a la lliga professional nord-americana i va decidir emigrar a Europa, i el 1979 va fitxar pel CB Mollet de la lliga espanyola. Al principi el seu objectiu era fitxar l'any següent pel FC Barcelona i formar el duet d'americans amb el seu amic Bob Guyette, objectiu que va veure complert, ja que l'any 1980 va fitxar per l'equip barceloní i hi va jugar durant 2 temporades. En aquests dos anys va guanyar una Lliga espanyola, una Copa del Rei i va ser subcampió de la Recopa d'Europa. A Espanya desenvolupà tota la seva carrera esportiva i jugà en un total de set clubs entre 1979 i 1990. Va arribar a ser considerat un dels millors jugadors estrangers de la lliga espanyola de l'època.
Individualment, la seva major distinció va ser proclamar-se màxim anotador de la Lliga ACB la temporada 1985-1986, quan militava al RCD Espanyol, en anotar un total de 767 punts (empatat amb David Russell, de l'Estudiantes).

## Clubs

* Universitat de Kentucky (NCAA) (Estats Units): 1977-1979
* CB Mollet: 1979-1980
* FC Barcelona: 1980-1982
* Licor 43: 1983-1985
* RCD Espanyol: 1985-1987
* Fórum Valladolid: 1987-1988
* Cacaolat Granollers: 1988-1989
* Júver Murcia: 1989-1990

## Referències

* ↑ «Mor Mike Phillips, exjugador de bàsquet del FC Barcelona». Nació Digital.
* ↑ «Mike Phillips fallece a los 59 años». , 27-04-2015 [Consulta: 27 abril 2015].
* ↑ hemeroteca.mundodeportivo Phillips ficha por el Mollet, consultat el noviembre de 2012
# Mike Powell

Michael Anthony Powell, conegut amb el nom de Mike Powell, (Filadèlfia, Estats Units 1963) és un atleta nord-americà, ja retirat, especialista en salt de llargada i actual posseïdor del rècord del món de l'especialitat.

## Biografia

Va néixer el 10 de novembre de 1963 a la ciutat de Filadèlfia, població situada a l'estat de Pennsilvània.

## Carrera esportiva

Va participar, als 24 anys, en els Jocs Olímpics d'Estiu de 1988 celebrats a Seül (Corea del Sud), on va aconseguir guanyar la medalla de plata en la competició olímpica masculina del salt de llargada, quedant per darrere del gran dominador del moment Carl Lewis. Posteriorment en el Campionat del Món d'atletisme de 1991 realitzat a Tòquio (Japó) aconseguí establir un nou rècord del món de l'especialitat, trencant el mític rècord de Bob Beamon i establint-lo en 8.95 metres (5 centímetres més que l'anterior rècord), i batent en la final Carl Lewis.
Va participar en els Jocs Olímpics d'Estiu de 1992 celebrats a Barcelona (Catalunya), on tot i ser el gran favorit, quedà novament en segona posició per darrere de Lewis. En el Campionat del Món d'atletisme de 1993 realitzat a Stuttgart (Alemanya) tornà a guanyar el títol mundial.
En el Campionat del Món d'atletisme de 1995 realitzats a Göteborg (Suècia) finalitzà en tercera posició, i en els Jocs Olímpics d'Estiu de 1996 realitzats a Atlanta (Estats Units) finalitzà en cinquena posició, guanyant així un diploma olímpic.
Es retirà en finalitzar els Jocs Olímpics de 1996, si bé el 2001 retornà a la competició per intentar formar part de l'equip nord-americà destinat a competir en els Jocs Olímpics d'estiu de 2004, si bé no ho aconseguí.

## Rècords
### Rècords personals

| Prova | Salt | Seu | Data |
| A l'aire lliure | 8.95 m. | Tòquio | 30 d'agost de 1991 |
| En pista coberta | 8.44 m. | Budapest | 5 de febrer de 1993 |

### Millors salts de l'any

Aire lliure :
| Anny | Maca | Vent (m/s) | Data | Seu | Ranquing |
| 1987 | 8.27 m. | +1,8 | 29 d'abril | Kōriyama | 8 |
| 1988 | 8.49 m. | +1,8 | 26 de setembre | Seül | 3 |
| 1989 | 8.49 m. | +0,6 | 25 d'agost | Brussel·les | 3 |
| 1990 | 8.66 m. | +0,9 | 29 de juny | Villeneuve-d'Ascq | 1 |
| 1991 | 8.95 m. | +0,3 | 30 d'agost | Tòquio | 1 |
| 1992 | 8.64 m. | -0,5 | 6 d'agost | Barcelona | 2 |
| 1993 | 8.70 m. | +0,7 | 27 de juliol | Salamanca | 1 |
| 1994 | 8.58 m. | +0,2 | 19 d'agost | Brussel·les | 4 |
| 1995 | 8.52 m. | -0,6 | 3 de juliol | París | 3 |
| 1996 | 8.39 m. | +0,5 | 19 de juny | Atlanta | 7 |
| 2001 | 8.05 m. | +1,9 | 12 de maig | Modesto | - |

## Notes

* ↑ Classificació establerta per l'Associació Internacional de Federacions d'Atletisme (IAAF) en funció dels millors salts de l'any.

## Enllaços externs

* (anglès) www.iaaf.org - Mike Powell
* (anglès) Vídeo del rècord del món establert l'any 1991